open-index/open-wikipedia-markdown huggingface dataset:
Κανόε καγιάκ

μικρογραφία|Γυναίκα με καγιάκ
**Κανόε καγιάκ** ονομάζεται η δραστηριότητα με τη χρήση καγιάκ για μετακίνηση πάνω από το νερό. Διακρίνεται από το κανό από την καθιστή θέση του κωπηλάτη και τον αριθμό των λεπίδων στο κουπί. Το καγιάκ είναι ένα σκάφος που μοιάζει με κανό , στο οποίο ο κωπηλάτης κάθεται στραμμένος προς τα εμπρός, με τα πόδια μπροστά, χρησιμοποιώντας ένα κουπί διπλής λεπίδας για να τραβήξει μπρος-πίσω από τη μία πλευρά και μετά την άλλη περιστρέφεται. 

Τα καγιάκ δημιουργήθηκαν πριν από τους Εσκιμώους, των βόρειων περιοχών της Αρκτικής. Χρησιμοποιούσαν μερικές φορές τον σκελετό των φαλαινών για να κατασκευάσουν το πλαίσιο του καγιάκ, και δέρμα ζώων, ιδιαίτερα δέρμα φώκιας για τη δημιουργία του σώματος. Ο κύριος σκοπός για τη δημιουργία του καγιάκ, που κυριολεκτικά μεταφράζεται σε «βάρκα του κυνηγού» ήταν το κυνήγι και το ψάρεμα.  Οι δυνατότητες μυστικότητας του καγιάκ επέτρεψαν στον κυνηγό να κρυφτεί πίσω από τα ζώα στην ακτογραμμή και να πιάσει με επιτυχία τη λεία του.

## Παραπομπές


Κατηγορία:Ολυμπιακά αθλήματα
Γκεντεμπέι

Το **Γκεντεμπέι** (αζερικά: Gədəbəy) είναι πόλη και το διοικητικό κέντρο της επαρχίας Γκεντεμπέι του Αζερμπαϊτζάν.  Βρίσκεται 444 χλμ. μακριά από το Μπακού, την πρωτεύουσα του Αζερμπαϊτζάν.
## Παραπομπές


Κατηγορία:Κατοικημένες περιοχές στην επαρχία Γκεντεμπέι
Επαρχία Γκεντεμπέι

Η **επαρχία Γκεντεμπέι** (αζερικά: Gədəbəy rayonu) είναι μια από τις 66 επαρχίες του Αζερμπαϊτζάν.  Βρίσκεται στη δυτική πλευρά της χώρας και ανήκει στην Οικονομική Περιφέρεια Γκαζάχ-Τοβούζ. Η περιοχή συνορεύει με τις επαρχίες Ντασκάσαν, Σαμκίρ και Τόβουζ. Το διοικητικό κέντρο της είναι η πόλη Γκεντεμπέι και ήταν ένας σημαντικός οικισμός για σχεδόν 2.000 χρόνια. Είναι μέρος του αρχαίου πολιτισμού του Χοτζαλί και Γκεντεμπέι. Σύμφωνα με την απογραφή του 2024, ο πληθυσμός της επαρχίας είναι 101.062

## Παραπομπές


## Εξωτερικοί σύνδεσμοι
* 

Κατηγορία:Επαρχία Γκεντεμπέι
Γκεντεμπει
Μεμμεντερέ

Το **Μεμμεντερέ** (αζερικά: Məmməddərə) ή **Μαριαματζόρ** (αρμενικά: Մարիամաձոր) είναι χωριό στην επαρχία Χοτζαβέντ του Αζερμπαϊτζάν, στην περιοχή του Ναγκόρνο Καραμπάχ. Το χωριό είχε αρμενική πλειοψηφία πριν από τον πόλεμο του Ναγκόρνο-Καραμπάχ του 2020, και είχε επίσης αρμενική πλειοψηφία το 1989. 

## Παραπομπές


Κατηγορία:Κατοικημένες περιοχές στην Επαρχία Χοτζαβέντ
Χρυσή λίρα

250px|μικρογραφία|Χρυσή λίρα του 1959
Η **Χρυσή λίρα** (Αγγλικά:*Sovereign*) είναι νόμισμα με ονομαστική αξία μία λίρα στερλίνα (£1) και περιέχει 0,2354 troy oz καθαρού χρυσού. Ξεκίνησε να κόβεται από το 1817. Ήταν αρχικά ένα νόμισμα σε κυκλοφορία που γινόταν αποδεκτό στη Βρετανία και αλλού στον κόσμο. Πλέον, θεωρείται αντικείμενο πολυτελείας. Τα τελευταία χρόνια, φέρει το σχέδιο του Αγίου Γεωργίου με τον Δράκο στην πίσω πλευρά. Τα αρχικά (B P) του σχεδιαστή, Μπεντέττο Μπιστρούτσι, είναι ορατά στα δεξιά της ημερομηνίας.

Προήλθε ως μέρος της Μεγάλης Επανασταθεροποίησης Νομισμάτων του 1816. Πολλοί στο Κοινοβούλιο πίστευαν ότι έπρεπε να εκδοθεί ένα νόμισμα της μιας λίρας και όχι η γκινέα των 21 σελινιών που κοβόταν μέχρι εκείνη τη στιγμή. Ο Διοικητής του Νομισματοκοπείου, William Wellesley Pole, έβαλε τον Pistrucci να σχεδιάσει το νέο νόμισμα. Η απεικόνισή του χρησιμοποιήθηκε και για άλλα χρυσά νομίσματα. Αρχικά, το νόμισμα δεν ήταν δημοφιλές επειδή το κοινό προτιμούσε την ευκολία των τραπεζογραμματίων, αλλά το χάρτινο νόμισμα αξίας £ 1 περιορίστηκε σύντομα από τον νόμο. Σύντομα, το νόμισμα κατέκλυσε το διεθνές εμπόριο λόγω της ποσότητας χρυσού που περιέχει.

Η βρετανική κυβέρνηση προώθησε τη χρήση της χρυσής λίρας ως βοήθεια στο διεθνές εμπόριο και το Βασιλικό Νομισματοκοπείο έλαβε μέτρα για να αποσυρθούν τα υπόλοιπα χρυσά νομίσματα, όπως κι η Χρυσή Λίρα της προηγούμενης γενιάς του 17αι. Από τη δεκαετία του 1850 έως το 1932, η χρυσή λίρα εκδόθηκε επίσης σε αποικιακά νομισματοκοπεία, αρχικά στην Αυστραλία και αργότερα στον Καναδά, τη Νότια Αφρική και την Ινδία. 

Η ιστορία του ανάγεται πίσω στον Ερρίκο Ζ' το 1489. Είχε διάμετρο 42 χιλιοστά και ζύγιζε 15,55 γραμμάρια. Το νέο νόμισμα κόπηκε ως απάντηση σε μια μεγάλη εισροή χρυσού στην Ευρώπη από τη Δυτική Αφρική τη δεκαετία του 1480, και ο Ερρίκος αρχικά το ονόμασε διπλό ριάλι, αλλά σύντομα άλλαξε το όνομα σε κυρίαρχο. Υπερβολικά μεγάλη σε αξία για να έχει οποιαδήποτε πρακτική χρήση σε κυκλοφορία, οπότε αρχικά διετηρήθη ως αναμνηστικό σε αξιωματούχους.

## Παραπομπές


Κατηγορία:Νομίσματα
Ντραχτίκ

Το **Ντραχτίκ** (Αρμενικά: Դրախտիկ) είναι χωριό στον δήμο Σογακάτ της περιφέρειας Γκεγαρκουνίκ της Αρμενίας.

## Παραπομπές

Κατηγορία:Κατοικημένες περιοχές στην περιφέρεια Γκεγαρκουνίκ
Μεγάλη Λίμνη Λέσβου

Η **Μεγάλη Λίμνη** απογράφεται από το 2001 ως ξεχωριστός οικισμός του Δήμου Μυτιλήνης και της Λέσβου στο Βόρειο Αιγαίο. Βρίσκεται σε ένα μικρό οροπέδιο, βορειοδυτικά από το όρος Όλυμπος σε υψόμετρο 326 μέτρα ενώ απέχει περίπου 25 χλμ. Δ. από τη Μυτιλήνη και 8 χλμ. Δ.-ΒΔ. από την Αγιάσο. Στη γύρω περιοχή απλώνεται δάσος τραχείας πεύκης (περίπου 32.000 στρεμμάτων έκταση) το οποίο οι ντόπιοι ονομάζουν *"τσαμλίκι της Αγιάσου" και* μεγάλο μέρος του οποίου ανήκει στη ζώνη του δικτύου Natura 2000. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Αγιάσο, την Καρήνη και το Σανατόριο αποτελούν την κοινότητα Αγιάσου που υπάγεται στην Δημοτική Ενότητα Λουτρών του Δήμου Μυτιλήνης. Σύμφωνα με την απογραφή 2021 απογράφηκε 1 μόνο κάτοικος όπως και με αυτήν του 2011.
Στα χρόνια της Τουρκοκρατίας, η Μεγάλη Λίμνη ανήκε στη χριστιανική κοινότητα Αγιάσου και μετά την απελευθέρωση πέρασε σε ένα ιδιότυπο καθεστώς, δηλαδή παρέμενε εκκλησιαστικό κτήμα. Στα 1918, η Μεγάλη Λίμνη δεν είχε ακόμα αποξηρανθεί και ένα μεγάλο τμήμα της έμενε ανεκμετάλλευτο και αποτελούσε εστία μόλυνσης και πηγή επιδημιών για όλη την ευρύτερη περιοχή. Καλλιεργούνταν τα τμήματά της που γειτνίαζαν με τον μεγάλο Πεύκο. Κατά καιρούς και διάφοροι ιδιώτες είχαν υποβάλει αίτηση στην Κοινότητα της Αγιάσου και ζητούσαν να αποξηράνουν τη Μεγάλη Λίμνη με τίμημα να εκμεταλλεύονται την έκταση επί χρονικό διάστημα. Μάλιστα η Μεγάλη Λίμνη είχε αποδειχθεί ιδιαίτερα δύσκολη για την υγεία των κατοίκων της γύρω περιοχής: είχαν προκύψει επιδημικές ασθένειες όπως τυφοειδής πυρετός και ελονοσία και είχαν σημειωθεί πολλοί θάνατοι. Για τον λόγο αυτό η Γενική Διοίκηση Λέσβου είχε αναθέσει στον νομομηχανικό Λέσβου να κάνει τις προκαταρκτικές εργασίες, ώστε να προχωρήσει η εκτέλεση του έργου. Το Κοινοτικό Συμβούλιο Αγιάσου αποφάσισε κατ' αρχήν να αναλάβει με έξοδα της Κοινότητας το έργο. Τέλος το έργο αυτό αποδείχθηκε έργο ύψιστης αξίας για τον οικισμό.

## Εξωτερικοί σύνδεσμοι

* Το πευκοδάσος (τσαμλίκι) της Μεγάλης Λίμνης από τον ιστότοπο http://www.agiasos.gr/.
* Μεγάλη Λίμνη Λέσβος στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
Κατάλογος Μητροπόλεων του Οικουμενικού Πατριαρχείου Κωνσταντινουπόλεως

Στους παρακάτω πίνακες παρουσιάζεται ο κατάλογος των Επαρχιών του **[[Οικουμενικό Πατριαρχείο Κωνσταντινουπόλεως|Οικουμενικού Πατριαρχείου]]**. Στο πρώτο μέρος περιλαμβάνεται πίνακας με την Αρχιεπισκοπή Κωνσταντινουπόλεως και τις Ιερές Μητροπόλεις στην Τουρκία. Στο δεύτερο μέρος, περιλαμβάνονται πίνακες με τις Επαρχίες στην Ελλάδα (Εκκλησία της Κρήτης, Μητροπόλεις Δωδεκανήσων, Μητροπόλεις «Νέων Χωρών»). Στο τρίτο μέρος περιλαμβάνονται πίνακες με τις Επαρχίες ανά τον κόσμο (Αμερική, Ευρώπη, Ωκεανία και Ασία). Ο τέταρτος και τελευταίος πίνακας περιλαμβάνει τις αυτόνομες εκκλησίες (Εκκλησία της Φινλανδίας, Εκκλησία της Εσθονίας) που υπάγονται στο Οικουμενικό Πατριαρχείο. 

## Επαρχίες στην Τουρκία

## Επαρχίες στην Ελλάδα

### Εκκλησία της Κρήτης
Η Εκκλησία της Κρήτης, αποτελεί επαρχία του Οικουμενικού Θρόνου και διατηρεί καθεστώς ημιαυτονομίας διατηρώντας όμως κανονική εξάρτηση από το Οικουμενικό Πατριαρχείο. Απαρτίζεται από την Ιερά Αρχιεπισκοπή Κρήτης και οκτώ Ιερές Μητροπόλεις. Ανώτερη εκκλησιαστική διοικητική Αρχή της Κρήτης είναι η *Ιερά Επαρχιακή Σύνοδος της Εκκλησίας Κρήτης*, που εδρεύει στο Ηράκλειο της οποίας πρόεδρος είναι ο Αρχιεπίσκοπος Κρήτης και μέλη οι Σεβασμιώτατοι Μητροπολίτες Κρήτης.

### Μητροπόλεις Δωδεκανήσου

### Μητροπόλεις «Νέων Χωρών»
Μετά τους Βαλκανικούς Πολέμους στην Ελλάδα διαμορφώθηκαν δύο εκκλησιαστικές διοικήσεις. Μία της Αυτοκεφάλου Εκκλησίας της Ελλάδος και μία των Επαρχιών του Οικουμενικού Θρόνου στις νεοαπελευθερωθείσες περιοχές με κύριο μοχλό διοίκησης τη Σύνοδο Ιεραρχών υπό τον Μητροπολίτη Θεσσαλονίκης Γεννάδιο Αλεξιάδη.

Το πρόβλημα διευθετήθηκε με την έκδοση, στα 1927, νόμου της ελληνικής πολιτείας, καθώς και δύο Πράξεων από το Οικουμενικό Πατριαρχείο και την Εκκλησία της Ελλάδος το 1928, με τις οποίες παραχωρήθηκαν «επιτροπικώς» οι 36 Μητροπόλεις των λεγομένων Νέων Χωρών στην Εκκλησία της Ελλάδος, πνευματικά όμως παρέμειναν υπό τη δικαιοδοσία του Οικουμενικού Θρόνου. Οι Μητροπολίτες των Νέων Χωρών θα μνημόνευαν τον Οικουμενικό Πατριάρχη ως προκαθήμενο της Εκκλησίας κατά τη Θεία Λειτουργία και, ενώ θα εκλέγονταν από την Ιερά Σύνοδο της Ιεραρχίας της Ελλάδος, ο Πατριάρχης θα είχε λόγο στην εκλογή τους, διατηρώντας το δικαίωμα να διαγράφει υποψηφίους από το σχετικό κατάλογο. Το καθεστώς αυτό προκάλεσε κατ' επανάληψιν προστριβές μεταξύ των δύο εκκλησιών, κατά τις οποίες το Πατριαρχείο κατηγορούσε την Εκκλησία της Ελλάδος για αθέτηση των υποχρεώσεών της και αγνωμοσύνη προς τη «Μητέρα Εκκλησία», ενώ η Εκκλησία της Ελλάδος κατηγορούσε τον Οικουμενικό Θρόνο για ανάμιξη στα εσωτερικά της και προσπάθεια επιβολής εμπίστων του στις Μητροπόλεις. 

## Επαρχίες στην Αμερική

## Επαρχίες στην Ευρώπη
*<small></small>*

## Επαρχίες στην Ωκεανία

## Επαρχίες στην Ασία

## Αυτόνομες Εκκλησίες υπό το Οικουμενικό Πατριαρχείο

### [[Φινλανδική Ορθόδοξη Εκκλησία]]

### [[Εσθονική Αποστολική Ορθόδοξη Εκκλησία]]

## Παραπομπές

Κατηγορία:Μητροπόλεις του Οικουμενικού Πατριαρχείου
Κατηγορία:Οικουμενικό Πατριαρχείο
Μαράια Ριντλσπρίγκερ

Η **Μαράια Αντετοκούνμπο** (γενν. **Μαράια Ντανάι Ριντλσπρίγκερ**, Φρέσνο, 17 Σεπτεμβρίου 1992) είναι Αμερικανίδα επιχειρηματίας και πρώην αθλήτρια του βόλεϊ, κυρίως γνωστή ως σύζυγος του ΝΒΑ All-Star, Γιάννη Αντετοκούνμπο.

## Πρώτα χρόνια και καριέρα
Η Μαράια Ντανάι Ριντλσπρίγκερ γεννήθηκε στο Φρέσνο της Καλιφόρνια. Σπούδασε στο Πανεπιστήμιο Ράις στο Χιούστον του Τέξας, απ' όπου απέκτησε πτυχίο στη Διοίκηση Αθλητισμού και Κοινωνιολογίας το 2014. Κατά τη διάρκεια της φοίτησής της, αγωνίστηκε ως εξωτερική επιθετική στην ομάδα βόλεϊ του πανεπιστημίου.

Μετά την αποφοίτησή της, έκανε πρακτική στο NBA Summer League για δύο συνεχόμενα χρόνια. Αργότερα, εργάστηκε στο τμήμα επιχειρήσεων μπάσκετ για τους Philadelphia 76ers.

Το 2021 λάνσαρε τη δική της επωνυμία ρούχων, *«Sincerely, Mariah»* 
(«Ειλικρινά, Μαράια»). Η μάρκα διαθέτει προϊόντα με μηνύματα που προωθούν τη θετικότητα και την αυτοδυναμία. Η δημιουργία της μάρκας επηρεάστηκε από τις εμπειρίες της κατά τη διάρκεια της πανδημίας COVID-19. Στο πλαίσιο αυτό, προωθήθηκε από την οινοποιία "Μπουτάρη Οινοποιητική Α.Ε." νέο ροζέ κρασί, με το όνομα *Sincerely Mariah*, οι πρώτες φιάλες του οποίου, άνοιξαν στο εορταστικό πάρτυ του γάμου της με τον Γιάννη Αντετοκούνμπο.

## Προσωπική ζωή και γάμος
Από το 2024 είναι παντρεμένη με τον παίκτη του NBA, Γιάννη Αντετοκούνμπο και είναι μαζί από το 2016. Έχουν αποκτήσει τέσσερα παιδιά: τον Λίαμ-Τσαρλς (γενν. 2020), τον Μάβερικ-Σάι (γενν. 2021), την Εύα-Μπρουκ (γενν. 2023) και την Άρια-Κάπρι (γενν. 2025). Η οικογένεια συμμετέχει σε διάφορες φιλανθρωπικές δραστηριότητες, ιδιαίτερα στην περιοχή του Μιλγουόκι.

Οι Ριντλσπρίγκερ και Αντετοκούνμπο συνίδρυσαν το *Charles Antetokounmpo Family Foundation* (Ίδρυμα Οικογένειας Τσαρλς Αντετοκούνμπο) το 2022. Το ίδρυμα, στη μνήμη του πατέρα του Γιάννη, υποστηρίζει Μη κερδοσκοπικούς οργανισμούς, με επίκεντρο ζητήματα όπως η ανάγκη για πάνες και η υγεία της μητέρας.

Ο γάμος τους έγινε την 1η Σεπτεμβρίου 2024, μετά από έναν τριήμερο εορτασμό σε θέρετρο κοντά στην Πύλο. Παρευρέθηκαν πολλοί υψηλοί καλεσμένοι, μεταξύ των οποίων ο ΛεΜπρόν Τζέιμς, ο Τζρου Χόλιντεϊ, η Σερένα Ουίλιαμς και ο πρωθυπουργός, Κυριάκος Μητσοτάκης. Κουμπάρος του ζευγαριού ήταν ο επί χρόνια φίλος του και συμπαίκτης των Μιλγουόκι Μπακς, Κρις Μίντλετον.

## Κοινωφελής δράση
Η Μαράια Ρίντλσπριγκερ ασχολείται με την υπεράσπιση της υγείας της μητέρας και του βρέφους, με ιδιαίτερη έμφαση στην αντιμετώπιση των φυλετικών ανισοτήτων στην υγειονομική περίθαλψη. Έχει μιλήσει για τις δικές της εμπειρίες με την προεκλαμψία κατά την πρώτη της εγκυμοσύνη, γεγονός που την ώθησε στην ενασχόληση με αυτόν τον τομέα. Είναι, επίσης, μέλος του διοικητικού συμβουλίου της αποστολής για πάνες του Μιλγουόκι.

## Παραπομπές
Παύλος Αιμίλιος της Βερόνας

Ο **Παύλος Αιμίλιος της Βερόνας** (, , περ. 1455 – 1529) ήταν Ιταλός ιστορικός.

## Προσωπικός βίος και σταδιοδρομία
Γεννήθηκε στη Βερόνα. Έλαβε τέτοια φήμη στη χώρα του, ώστε προσκλήθηκε στη Γαλλία γύρω στο 1489, επί Καρόλου Η΄, για να γράψει στα λατινικά την ιστορία των βασιλέων της Γαλλίας, και του δόθηκε έδρα ιερέα στην Παναγία των Παρισίων. Απολάμβανε την προστασία και την υποστήριξη του Λουδοβίκου ΙΓ΄. Πέθανε στο Παρίσι στις 5 Μαΐου 1529, πριν προλάβει να ολοκληρώσει το έργο του. Το έργο του *De Rebus gestis Francorum* μεταφράστηκε στα γαλλικά το 1581 και έχει επίσης μεταφραστεί στα ιταλικά και στα γερμανικά.

## Παραπομπές


Κατηγορία:Ιταλοί αναγεννησιακοί ουμανιστές
Κατηγορία:Ιταλοί ιστορικοί
Κατηγορία:Ιταλοί συγγραφείς
Θεώρημα Χαρούκι

μικρογραφία|Θεώρημα Χαρούκι:<br />
<center><math>\frac{s_1}{s_2} \cdot \frac{s_3}{s_4} \cdot \frac{s_5}{s_6} = 1</math></center>
Στην γεωμετρία, το **θεώρημα Χαρούκι** λέει ότι για τρεις κύκλους ανά δύο τεμνόμενους, ισχύει ότι αν  s_1, s_2, s_3, s_4, s_5, s_6  είναι τα μέτρα των ευθυγράμμων τμημάτων που συνδέουν τα εσωτερικά και τα εξωτερικά σημεία τομής τους, τότε
: s_1 \cdot s_3 \cdot s_5 = s_2 \cdot s_4 \cdot s_6.

Ισοδύναμα αυτή η σχέση μπορεί να γραφεί ως
:\frac{s_1}{s_2} \cdot \frac{s_3}{s_4} \cdot \frac{s_5}{s_6} = 1, 
που στην μορφή μοιάζει με το θεώρημα Τσέβα.

Το θεώρημα πήρε το όνομά του από τον Ιάπωνα μαθηματικό Χιρόσι Χαρούκι.

## Εξωτερικοί σύνδεσμοι
* Διαδραστική εφαρμογή με το θεώρημα Χαρούκι
* Διαδραστική εφαρμογή με το θεώρημα Χαρούκι στο Desmos.

## Παραπομπές


Κατηγορία:Κύκλος
Κατηγορία:Γεωμετρία
Κατηγορία:Θεωρήματα στη Γεωμετρία
Ψηφιακή αγγειογραφία

**Ψηφιακή αγγειογραφία** (ή ψηφιακή αφαιρετική αγγειογραφία - DSA) είναι μια ακτινοσκοπική τεχνική που χρησιμοποιείται ευρέως στην επεμβατική ακτινολογία για την απεικόνιση των αιμοφόρων αγγείων. Οι ακτινοδιαφανείς δομές όπως τα οστά εξαλείφονται ψηφιακά ("αφαιρούνται") από την εικόνα, επιτρέποντας έτσι την ακριβή απεικόνιση των αιμοφόρων αγγείων. 

Η ψηφιακή αγγειογραφία είναι μια απεικονιστική τεχνική που χρησιμοποιείται για τη διάγνωση και την επιβεβαίωση μη φυσιολογικών βλαβών των εγκεφαλικών αιμοφόρων αγγείων σε διάφορες καταστάσεις, όπως ανευρύσματα, στένωση εγκεφαλικών αγγείων, αρτηριοφλεβικά συρίγγια, δυσπλασίες κ.λπ.. Αν και νεότερες τεχνικές αξονικής αγγειογραφίας έχουν αντικαταστήσει κατά κύριο λόγο την ψηφιακή αγγειογραφία, η συμβατική αγγειογραφία παραμένει η κύρια μέθοδος επιλογής για τον χαρακτηρισμό των αρτηριοφλεβωδών δυσπλασιών ή των εγκεφαλικών ανευρυσμάτων μεγέθους μικρότερου από 3 mm.

Η ψηφιακή αγγειογραφία συχνά προορίζεται για τον σχεδιασμό θεραπείας ενδαγγειακών ή ανοιχτών χειρουργικών επεμβάσεων στις οποίες οι μη επεμβατικές τεχνικές απεικόνισης δεν είναι επιβεβαιωτικές των καταστάσεων ή συνεπείς. Μετά τη διενέργεια της αγγειογραφίας, μπορεί να εμφανιστούν διάφορες επιπλοκές, όπως ισχαιμικό εγκεφαλικό επεισόδιο, αλλεργία που προκαλείται από το σκιαγραφικό, αιματώματα ή λοιμώξεις. Πρόσφατα, τα ποσοστά επιπλοκών έχουν μειωθεί λόγω των τεχνολογικών βελτιώσεων στους καθετήρες, στα σύρματα οδήγησης και στους μη ιοντικούς παράγοντες αντίθεσης και την ανάπτυξη υψηλής ανάλυσης ψηφιακής απεικόνισης με δυνατότητες οδικού χάρτη. Ωστόσο, σοβαρές νευρολογικές επιπλοκές όπως ημιπάρεση ή δυσαρθρία μπορεί να εμφανιστούν μετά τη διαδικασία αγγειογραφίας λόγω ισχαιμικού ή αιμορραγικού εγκεφαλικού επεισοδίου.

Σε αρκετές βιβλιογραφίες, η πιο συχνή επιπλοκή είναι το αιμάτωμα της βουβωνικής χώρας, αν και υπάρχει πιθανότητα το σκιαγραφικό που χρησιμοποιείται κατά τη διάρκεια της αγγειογραφίας να προκαλέσει βλάβη στα νεφρά, κυρίως σε ασθενείς στους οποίους υπάρχει ήδη νεφρική δυσλειτουργία.

## Δείτε επίσης
*Αγγειογραφία (ιατρική)
*Αξονική αγγειογραφία
*Σκιαγραφικό
*Περιφερική αρτηριακή νόσος

## Παραπομπές


Κατηγορία:Ακτινολογία
Κατηγορία:Υγειονομικές διαγνωστικές εξετάσεις
Κατηγορία:Τεχνολογίες απεικόνισης
Γκαραμπουλάγκ (Χοτζαλί)

Το **Γκαραμπουλάγκ** (αζερικά: Qarabulaq) ή **Ακναγμπιούρ** (αρμενικά: Ակնաղբյուր) είναι χωριό στην επαρχία Χοτζαλί του Αζερμπαϊτζάν, στην περιοχή του Ναγκόρνο Καραμπάχ.  Το χωριό είχε αρμενική πλειοψηφία πριν από τον πόλεμο του Ναγκόρνο-Καραμπάχ του 2020, και είχε επίσης αρμενική πλειοψηφία το 1989. 

## Παραπομπές


## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Χοτζαλί
Χεσάν

Το **Χεσάν** (αζερικά: Heşan) ή **Ασάν** (αρμένικα: Աշան) είναι χωριό  στην επαρχία Χοτζαβέντ του Αζερμπαϊτζάν, στην περιοχή του Ναγκόρνο-Καραμπάχ  Το χωριό είχε αρμενική πλειοψηφία το 1989.

## Παραπομπές


Κατηγορία:Κατοικημένες περιοχές στην Επαρχία Χοτζαβέντ
HOMO και LUMO

Στη χημεία, τα **HOMO** και **LUMO** είναι τύποι μοριακών τροχιακών. Τα ακρωνύμια αντιπροσωπεύουν το υψηλότερο κατειλημμένο μοριακό τροχιακό και το χαμηλότερο μη κατειλημμένο μοριακό τροχιακό, αντίστοιχα. Το HOMO και το LUMO ονομάζονται μερικές φορές συλλογικά συνοριακά τροχιακά, όπως στη θεωρία συνοριακών μοριακών τροχιακών.
## Χάσμα
Η διαφορά ενέργειας μεταξύ του HOMO και του LUMO είναι *το χάσμα HOMO–LUMO*. Το μέγεθός του μπορεί να χρησιμοποιηθεί για την πρόβλεψη της αντοχής και της σταθερότητας των συμπλόκων των μετάλλων μεταπτώσεως, καθώς και για τα χρώματα που παράγουν σε διάλυμα. Κατά κανόνα, όσο μικρότερο είναι το χάσμα HOMO–LUMO μιας ένωσης, τόσο πιο σταθερή είναι η ένωση.
## Ημιαγωγοί
Το επίπεδο HOMO σε οργανικούς ημιαγωγούς είναι περίπου όσο είναι η μέγιστη ζώνη σθένους σε ανόργανους ημιαγωγούς και κβαντικές κουκκίδες. Η ίδια αναλογία μπορεί να γίνει μεταξύ του επιπέδου LUMO και του ελάχιστου ζώνης αγωγιμότητας.
## Οργανομεταλλική χημεία
Στην οργανομεταλλική χημεία, το μέγεθος του λοβού LUMO μπορεί να βοηθήσει στην πρόβλεψη του πού θα εμφανιστεί η προσθήκη στα προσδέματα π.
## SOMO
Το SOMO, singly occupied molecular orbital είναι ένα μερικώς κατειλημμένο μοριακό τροχιακό όπως το μισογεμάτο HOMO μιας ρίζας. Αυτή η συντομογραφία μπορεί επίσης να επεκταθεί σε ημικατειλημμένο μοριακό τροχιακό (semi occupied molecular orbital).

## Υπογειτονικά τροχιακά: NHOMO και SLUMO
Εάν υπάρχουν, τα μοριακά τροχιακά σε ένα ενεργειακό επίπεδο κάτω από το HOMO και ένα ενεργειακό επίπεδο πάνω από το LUMO βρέθηκε επίσης να παίζουν ρόλο στη θεωρία των συνοριακών μοριακών τροχιακών. Ονομάζονται NHOMO, (next-to-highest occupied molecular orbital)  για το επόμενo προς το υψηλότερο κατειλημμένο μοριακό τροχιακό και SLUMO (second lowest unoccupied molecular orbital)  για το δεύτερο χαμηλότερο μη κατειλημμένο μοριακό τροχιακό. Αυτά αναφέρονται συνήθως ως HOMO−1 και LUMO+1 αντίστοιχα.

## Παραπομπές

## Παραπέρα μελέτη
*
## Εξωτερικοί σύνδεσμοι
* OrbiMol Molecular orbital database
Κατηγορία:Κβαντική χημεία
Άγιος Σπυρίδωνας Ελαφονήσου

O **Άγιος Σπυρίδωνας** είναι ελληνορθόδοξη εκκλησία που βρίσκεται στην Ελαφόνησο Λακωνίας. Ο Άγιος Σπυρίδωνας είναι ο πολιούχος και προστάτης της Ελαφονήσου. 

## Τοποθεσία
Ο ναός βρίσκεται στην είσοδο του λιμανιού, πάνω σε μία βραχονησίδα, και σε συνδυασμό με το γεφύρι που ενώνει τον ναό με το λιμάνι αποτελεί το σύμβολο του νησιού, αποκτώντας σημαντική πολιτιστική και ιστορική αξία. Αναγνωρίζεται ως ορόσημο του νησιού.

## Ιστορία
Ο ναός χτίστηκε το 1858 από τους πρώτους κατοίκους, που ήρθαν από τη Μάνη, και ανακαινίστηκε το 1862. 

Σε μία επιγραφή διαβάζουμε τα ονόματα των κτητόρων, Πασχάλης Γερακάρης και Φλωρούσα Δραγωνίτσα, σύζυγός του. 

Σύμφωνα με την παράδοση, ο ίδιος ο Άγιος Σπυρίδωνας επέβαλε την παρουσία του στο νησί, καθώς και το σημείο ανέγερσης του ναού. Ο ναός του Αγίου Σπυρίδωνα επρόκειτο να χτιστεί σε διαφορετικό μέρος και όχι στη βραχονησίδα όπου βρίσκεται σήμερα. Ο ναός θα ονομαζόταν Άγιος Νικόλαος, προστάτης των ναυτικών. Οι κτήτορες είχαν συγκεντρώσει τα υλικά για την ανέγερση. Όμως, εμφανίστηκε μπροστά τους ένας γέροντας και τους είπε να χτίσουν την εκκλησία στο νησάκι απέναντι. Ο κτήτορας του απάντησε ότι ήταν δύσκολο να γίνει αυτό, αφού τότε δεν υπήρχε γέφυρα. Ο διάλογος επαναλήφθηκε τρεις φορές και, όταν οι κτήτορες ρώτησαν τον γέροντα ποιος ήταν, εκείνος απάντησε ότι ήταν ο Άγιος Σπυρίδωνας. Έτσι, η εκκλησία χτίστηκε στο συγκεκριμένο σημείο και πήρε το όνομά της.

## Περιγραφή
Το τέμπλο στο εσωτερικό του ναού είναι φτιαγμένο από πέτρα Μάλτας. Πάνω στο τέμπλο βρίσκονται εικόνες της Παναγίας Βρεφοκρατούσας και του Αγίου Ιωάννη του Προδρόμου (1870), εικόνες του Χριστού Παντοκράτορα, του Αγίου Σπυρίδωνα, της Σύναξης των Αρχαγγέλων (1882) και εικόνα του Αγίου Ιωάννη του Θεολόγου (1882). 

Στο ιερό του ναού φυλάσσεται εικόνα με παραστάσεις, που χωρίζεται σε πέντε ζώνες λαϊκής τεχνοτροπίας του 18ου αιώνα, καθώς και μία μεγάλη εικόνα του Αγίου Σπυρίδωνα του 1926. Σημαντική είναι επίσης η εικόνα του Αγίου Γεωργίου, η οποία παρουσιάζει ιστορικό ενδιαφέρον.

## Παραπομπές


## Πηγές
* 

Κατηγορία:Εκκλησίες στην περιφέρεια Πελοποννήσου
Κατηγορία:Εκκλησίες αφιερωμένες στον Άγιο Σπυρίδωνα
Good Morning America

Το **Good Morning America** (συχνά συντομογραφείται ως GMA) είναι τίτλος αμερικανικής πρωινής τηλεοπτικής εκπομπής που μεταδίδεται από το δίκτυο ABC. Έκανε το ντεμπούτο στις 3 Νοεμβρίου 1975 και επεκτάθηκε για πρώτη φορά στα Σαββατοκύριακα με το ντεμπούτο της κυριακάτικης μετάδοσης στις 3 Ιανουαρίου 1993. Η κυριακάτικη μετάδοση διεκόπη το 1999 και επανήλθε στις 4 Σεπτεμβρίου 2004. Μεταδίδεται από τις 7:00 π.μ. (14:00 ώρα Ελλάδος) έως τις 9:00 π.μ. σε όλες τις ζώνες ώρας των Ηνωμένων Πολιτειών (ζωντανά στην Ανατολική Ζώνη ώρας). Οι κυριακάτικες μεταδόσεις έχουν διάρκεια μίας ώρας και μεταδίδονται ζωντανά στις 7:00 π.μ. Τη σεζόν 2007 - 2008 η εκπομπή είχε τρίωρη διάρκεια.

Το πρόγραμμα περιλαμβάνει ειδήσεις, συνεντεύξεις, μετεωρολογικές προβλέψεις, ιστορίες ειδικού ενδιαφέροντος και ενότητες όπως "Pop News", το "GMA Heat Index" (με συνδυασμό ψυχαγωγίας, ιστορίες τρόπου ζωής και ανθρώπινου ενδιαφέροντος) και "Play of the Day" (με επιλεγμένο βίντεο από viral ή τηλεοπτικό κλιπ). Παράγεται από το ABC News και μεταδίδεται από τα Times Square Studios στην Times Square της Νέας Υόρκης. Οι κύριοι παρουσιαστές είναι ο Ρόμπιν Ρόμπερτς, ο Τζωρτζ Στεφανόπουλος και ο Μάικλ Στράχαν με το κομμάτι της  ψυχαγωγίας στη Λάρα Σπένσερ. Από το 2012 κατέρχεται πρώτη σε απόλυτο αριθμό τηλεθεατών στις πρωινές εκπομπές. 

## Παραπομπές


Κατηγορία:Τηλεόραση
Κατηγορία:Ενημερωτικές εκπομπές
Αντρέ Αντουάν

Ο **Αντρέ Αντουάν** (André_Antoine, 31 Ιανουρίου 1858 - 23 Οκτώβρη 1943) ήταν ένας ερασιτέχνης Γάλλος ηθοποιός, θεατρικός διευθυντής, σκηνοθέτης θεάτρου και κινηματογράφου, κριτικός θεάτρου και μεγάλος μεταρρυθμιστής του θεάτρου στα τέλη του 19ου αιώνα. Είναι γνωστός για το ανέβασμα νατουραλιστικών έργων με νατουραλιστικό τρόπο σκηνοθεσίας, παρακάμπτοντας την γαλλική λογοκρισία, μέσω της ίδρυσης του συνδρομητικού θεατρικού θιάσου Theatre Libre (προφέρεται "Τεάτρ Λιμπρ"). Θεωρείται ο πατέρας της σύγχρονης σκηνοθεσίας στην Γαλλία.

## Η ζωή του και το Theatre Libre
Ο Αντρέ Αντουάν γεννήθηκε στη Λιμόζ της Γαλλίας, το 1858. Η οικογένεια του μετακόμισε στο Παρίσι όταν εκείνος ήταν οκτώ ετών, πήγε σχολείο και άρχισε να δουλεύει από τα δεκατρία του.

Ο νεαρός Αντρέ Αντουάν δούλευε ως κλητήρας σε εταιρεία γκαζιού και συμμετείχε ως κομπάρσος σε ορισμένους επαγγελματικούς θιάσους του Παρισιού και έκανε περιστασιακές εμφανίσεις σε ένα ερασιτεχνικό θεατρικό σχήμα, το επονομαζόμενο Archer Theatre. Όταν τους ζήτησε να ανεβάσει μια παράσταση ενός έργου του Εμίλ Ζολά, το *Jacques Damour*, εκείνοι του το αρνήθηκαν. Αποφασισμένος παρόλα αυτά να πραγματοποιήσει το όραμά του, δημιούργησε τον θίασο Theatre Libre στο Παρίσι το 1887.

Το Theatre Libre λειτουργούσε ως συνδρομητικό θέατρο: μόνο τα μέλη του είχαν πρόσβαση στα έργα που ανέβαιναν. Έτσι ο θίασος απέφυγε την γαλλική λογοκρισία και εξασφάλισε την πρόσβαση σε όλα τα απαγορευμένα νατουραλιστικά έργα της εποχής.  Ήδη από το 1888, ο Αντουάν άρχισε να παρουσιάζει ένα έργο ξένου δραματουργού κάθε χρόνο, όπως: *Το κράτος του ζόφου* του Τολστόϊ, τους *[[Βρυκόλακες (Ίψεν)|Βρικόλακες]]* και την *[[Η αγριόπαπια|Αγριόπαπια]]* του Ίψεν, τα οποία παρουσιάστηκαν για πρώτη φορά στο Παρίσι. 

Πέρα από χώρος ανάδειξης και προβολής νέων έργων, το Theatre Libre λειτούργησε και ως χώρος πειραματισμού νέων τεχνικών παραγωγής παραγωγής του θεάματος. Επηρεασμένος από τον τρόπο λειτουργίας του θιάσου του Μάινινγκεν, εντείνοντας τις προσπάθειες για ιστορική ακρίβεια στην αναπαράσταση. Έδωσε μεγάλη σημασία στον περιβάλλοντα σκηνικό χώρο, υποστηρίζοντας πως κάθε έργο απαιτεί το δικό του ιδιαίτερο σκηνικό. Επέμεινε ιδιαίτερα στο "ομαδικό παίξιμο" και απαιτούσε από τους ηθοποιούς του θιάσου του (παρότι ήταν ερασιτέχνες), φυσικό παίξιμο και όχι στομφώδεις απαγγελίες.

Ο θίασος του έπαιξε στο Παρίσι, στο Βέλγιο, στην Ολλανδία, στην Ιταλία και στην Αγγλία. Έπαιξε ακόμη και στην Κωνσταντινούπολη. Η υψηλή ποιότητα των παραγωγών του, τον οδηγούσε συχνά σε χρεοκοπία. Το 1894 αποχώρησε από τον θίασο, έχοντας ανεβάσει 184 έργα. 

Αποχωρώντας από το Theatre Libre, άνοιξε το Theatre Antoine το 1897, ένα καθαρά επαγγελματικό θέατρο. Το 1906 διορίστηκε διευθυντής του θεάτρου Odeon, το οποίο και εκσυγχρόνισε. 

Η δουλειά του Αντουάν άσκησε μεγάλη επιρροή στο έργο των Όττο Μπράμ, Στανισλάφσκι και Ντάντσενκο. 

## Παραπομπές


## Πηγές
* Brockett, O. G. 1., & Hildy, F. J. 1. (2008). History of the theatre. 10th ed. Boston, Pearson.

## Εξωτερικοί σύνδεσμοι
* 

Κατηγορία:Γάλλοι ηθοποιοί
Κατηγορία:Γάλλοι θεατρικοί σκηνοθέτες
Κατηγορία:Γάλλοι σκηνοθέτες κινηματογράφου
Κατηγορία:Γάλλοι κριτικοί του θεάτρου
Ομοσπονδιακή Υπηρεσία Πληροφοριών

Η **Ομοσπονδιακή Υπηρεσία Πληροφοριών** ( , **BND**) είναι η υπηρεσία πληροφοριών πληροφοριών της Γερμανίας, που υπάγεται άμεσα στο Γραφείο του Καγκελαρίου. Τα κεντρικά γραφεία της BND βρίσκονται στο κέντρο του Βερολίνου. Η BND έχει 300 παραρτήματα στη Γερμανία και σε ξένες χώρες. Το 2016, απασχολούσε περίπου 6.500 άτομα. Το 10% από αυτά είναι στρατιωτικό προσωπικό που απασχολείται επίσημα στο Γραφείο Στρατιωτικών Επιστημών. Η BND είναι η μεγαλύτερη υπηρεσία της Γερμανικής Κοινότητας Πληροφοριών, η οποία εκτός αυτής, αποτελείται από την Ομοσπονδιακή Υπηρεσία Προστασίας του Συντάγματος (, ή BfV) και την Στρατιωτική Υπηρεσία Αντικατασκοπείας (, ή MAD), μια ξεχωριστή στρατιωτική οργάνωση πληροφοριών.

Από τον Σεπτέμβριο του 2025 Πρόεδρος της BND είναι ο Μάρτιν Γέγκερ.

## Ιστορία
Η BND ιδρύθηκε κατά τη διάρκεια του Ψυχρού Πολέμου το 1956 ως η επίσημη υπηρεσία ξένων πληροφοριών της Δυτικής Γερμανίας, η οποία είχε πρόσφατα ενταχθεί στο ΝΑΤΟ, και σε στενή συνεργασία με τη CIA και την Αμερικανική Κοινότητα Πληροφοριών. Ήταν ο διάδοχος της προηγούμενης οργάνωσης Gehlen, συχνά γνωστή απλώς ως «The Organization» ή «The Org», μιας Δυτικογερμανικής οργάνωσης πληροφοριών που συνδέεται με τη CIA, η ύπαρξη της οποίας δεν είχε αναγνωριστεί επίσημα. Η πιο κεντρική φιγούρα στην ιστορία της BND ήταν ο στρατηγός Ράινχαρτ Γκέλεν (), ο ηγέτης της οργάνωσης Gehlen και αργότερα ο ιδρυτής πρόεδρος της BND, ο οποίος θεωρήθηκε ως «ένας από τους πιο θρυλικούς κατασκόπους του Ψυχρού Πολέμου».  Από τις πρώτες μέρες. του Ψυχρού Πολέμου, η οργάνωση Gehlen και αργότερα η BND είχαν στενή συνεργασία με τη CIA και συχνά ήταν τα μόνα μάτια και τα αυτιά της δυτικής κοινότητας πληροφοριών στο Ανατολικό Μπλοκ. Η BND καθιερώθηκε γρήγορα ως η δεύτερη μεγαλύτερη υπηρεσία πληροφοριών του δυτικού κόσμου, δεύτερη μόνο μετά τη CIA.

## Παραπομπές


Κατηγορία:Γερμανικές υπηρεσίες πληροφοριών
Ατζαπνιάκ (Γερεβάν)

Το **Ατζαπνιάκ** (αρμενικά: Աջափնյակ վարչական շրջան) είναι ένα από τα 12 διαμερίσματα της Γερεβάν, την πρωτεύουσα της Αρμενίας.  Βρίσκεται βορειοδυτικά του κέντρου της πόλης και το Ατζαπνιάκ συνορεύει με τις περιοχές Αραμπκίρ στα ανατολικά με το Νταβτασέν στα βόρεια με το Κέντρον στα νοτιοανατολικά και την Μαλατία-Σεμπάστια στα ανατολικά. Ο ποταμός Ραζντάν αποτελεί το φυσικό σύνορο του διαμερίσματος με την ανατολή. Το Ατζαπνιάκ συνορεύει επίσης με τις περιφέρειες Αρμαβίρ και Αραγκατσότν στα δυτικά και το Κοταΐκ στα βόρεια.

## Παραπομπές


Κατηγορία:Γερεβάν
Σπύρος Σαραφιάν

Ο **Σπύρος Σαραφιάν** (10 Αυγούστου 1940, Αθήνα) είναι Έλληνας εσπεραντιστής, καθηγητής της Εσπεράντο, συγγραφέας πλήρους μεθόδου διδασκαλίας – αυτοδιδασκαλίας της διεθνούς γλώσσας, τρίτομου Ελληνο-Εσπεραντικού Λεξικού, όπως και Εσπεραντο-Ελληνικού Λεξικού. Συνέγραψε στην Εσπεράντο και μετέφρασε σ’ αυτή έργα του Πλάτωνα, την Ηροδότου Ιστορίαι, κ.ά. Στα ελληνικά συνέγραψε μυθιστορήματα και ποιητικές συλλογές, σειρά από αφηγήσεις ελληνικών μύθων σε δύο τόμους και βιωματικό χρονικό.

## Βιβλιογραφία
**Για τη και στη Διεθνή γλώσσα Εσπεράντο**

**Εκπαιδευτικά**  
 
* «Η ΔΙΕΘΝΗΣ ΓΛΩΣΣΑ ΕΣΠΕΡΑΝΤΟ – ΜΕΘΟΔΟΣ ΔΙΔΑΣΚΑΛΙΑΣ-ΑΥΤΟΔΙΔΑΣΚΑΛΙΑΣ», (1987) 
* «ΕΣΠΕΡΑΝΤΟ-ΕΛΛΗΝΙΚΟ ΛΕΞΙΚΟ», (ESPERANTA-GREKA VORTARO), 2008) 
* «ΕΛΛΗΝΟ-ΕΣΠΕΡΑΝΤΙΚΟ ΛΕΞΙΚΟ», (GREKA-ESPERANTA VORTARO), τρίτομο, 2008) 

**Μεταφράσεις**

**α) Από τα Ελληνικά στην Εσπεράντο**
 
* «HERODOTO, HISTORIO» (Η ΙΣΤΟΡΙΑ ΤΟΥ ΗΡΟΔΟΤΟΥ, 2006) 
* «PLATONO, KRITONO» (ΠΛΑΤΩΝΑ, ΚΡΙΤΩΝ, 2006) 
* «PLATONO, FEDONO» (ΠΛΑΤΩΝΑ, ΦΑΙΔΩΝ, 2006) 
* «PLATONO, LA APOLOGIO DE SOKRATO» (ΠΛΑΤΩΝΑ, Η ΑΠΟΛΟΓΙΑ ΤΟΥ ΣΩΚΡΑΤΗ, 2006) 
* «PLUTARKO, PARALELAJ VIVOJ» (La mitaj personoj, TEZEO - ROMULO,   LIKURGO -NUMO, 2015) (ΠΛΟΥΤΑΡΧΟΥ, ΒΙΟΙ ΠΑΡΑΛΛΗΛΟΙ, Τα μυθικά πρόσωπα, ΘΗΣΕΑΣ-ΡΩΜΥΛΟΣ, ΛΥΚΟΥΡΓΟΣ-ΝΟΥΜΑΣ) 
 
**β) Από την Εσπεράντο στα Ελληνικά**
 
* «Ο ΠΡΟΦΗΤΗΣ ΑΠΟ ΤΟ ΠΕΝΤΡΑΣ» (LA PROFETO EL PEDRAS), μυθιστόρημα, του  Βραζιλιάνου συγγραφέα Gersi Alfredo Bays, 2020)
 
**Γραμμένα στην Εσπεράντο**
 
* «LA TROJA MILITO» (Ο ΤΡΩΙΚΟΣ ΠΟΛΕΜΟΣ, 2014)
* «GEMOJ EL LA HELENA MITOLOGIA KAJ HISTORIA TREZORO» (ΠΕΤΡΑΔΙΑ ΑΠΌ ΤΟΝ ΕΛΛΗΝΙΚΟ ΜΥΘΟΛΟΓΙΚΟ ΚΑΙ ΙΣΤΟΡΙΚΟ ΘΗΣΑΥΡΟ, 2020)

**Ελληνικά**
 
* «ΓΟΛΓΟΘΑΣ» (ποίηση, 1991)
* «ΤΟ ΠΕΠΡΩΜΕΝΟ» (μυθιστόρημα, 1996)
* «ΟΙ ΧΑΜΕΝΟΙ» (μυθιστόρημα, 1997)
* «Η ΕΠΙΣΤΡΟΦΗ» (μυθιστόρημα, 2004)
* «ΑΥΤΟΧΕΙΡΕΣ» (ποίηση, 2006)
* «ΧΕΙΜΩΝΑΣ»  (ποίηση, 2006)
* «ΠΕΤΡΑΔΙΑ ΑΠΟ ΤΟΝ ΕΛΛΗΝΙΚΟ ΜΥΘΟΛΟΓΙΚΟ ΚΑΙ ΙΣΤΟΡΙΚΟ ΘΗΣΑΥΡΟ» τόμος Α΄ (αφηγήσεις αρχαιοελληνικών μύθων και ιστορικών  γεγονότων, 2021)
* «ΠΕΤΡΑΔΙΑ ΑΠΟ ΤΟΝ ΕΛΛΗΝΙΚΟ ΜΥΘΟΛΟΓΙΚΟ ΚΑΙ ΙΣΤΟΡΙΚΟ  ΘΗΣΑΥΡΟ» τόμος Β΄ (αφηγήσεις αρχαιοελληνικών μύθων και ιστορικών γεγονότων, 2022)
* «ΠΟΙΗΤΙΚΑ ΚΑΙ ΠΟΙΗΜΑΤΑ» (ποίηση, 2022)
* «ΜΙΑ ΦΟΡΑ ΚΙ ΕΝΑ ΚΑΙΡΟ ΣΤΗΝ ΟΔΟ ΚΟΛΟΚΟΤΡΩΝΗ» (βιωματικό χρονικό, 2023)

## Παραπομπές


Κατηγορία:Εσπεραντιστές
Αντριάνα Παρασκευοπούλου

Η **Αντριάνα Παρασκευοπούλου** (Θεσσαλονίκη, 13 Σεπτεμβρίου 1972) είναι Ελληνίδα παρουσιάστρια ειδήσεων και δημοσιογράφος.

## Βιογραφικό
Έχει μεταπτυχιακό τίτλο από το Εθνικό και Καποδιστριακό Πανεπιστημιο Αθηνών, στον τομέα «Δημοσιογραφία και Νέα Μέσα».

## Καριέρα
Εργάζεται ως παρουσιάστρια ειδήσεων στην Ελληνική Ραδιοφωνία Τηλεόραση.

Έχει βραβευθεί από το «Ίδρυμα Προαγωγής της Δημοσιογραφίας Αθανασίου Μπότση» για το επιστημονικό ντοκιμαντέρ «CERN: Τα μυστικά του Σύμπαντος» στο οποίο συμμετείχε  ως ερευνήτρια, αρχισυντάκτρια και παρουσιάστρια.

## Προσωπική ζωή
Ήταν παντρεμένη με τον καλαθοσφαιριστή Νίκο Μπουντούρη μέχρι το 2018. Έχει δύο γιους.

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Ελληνίδες δημοσιογράφοι
Νότια Γαλλία

Η **Νότια Γαλλία** (γαλλικά: **') είναι καθορισμένη [[γεωγραφική περιοχή]] που αποτελείται από τις [[Περιοχές της Γαλλίας|περιοχές]] της [[Γαλλία|Γαλλίας]] που συνορεύουν με τον [[Ατλαντικός Ωκεανός|Ατλαντικό Ωκεανό]], νότια του [[Έλος Πουατεβάν|Έλους Πουατεβάν]], την [[Ισπανία]], τη [[Μεσόγειος Θάλασσα|Μεσόγειο Θάλασσα]] και την [[Ιταλία]]. Περιλαμβάνει τη νότια [[Νέα Ακουιτανία]] στα δυτικά, την [[Οξιτανία (διοικητική περιοχή)|Οξιτανία]] στα κεντρικά, τα νότια τμήματα της [[Ωβέρνη-Ρον-Αλπ]] στα βορειοανατολικά, την [[Προβηγκία-Άλπεις-Κυανή Ακτή]] στα νοτιοανατολικά και το νησί της [[Κορσική|Κορσικής]] στα νοτιοανατολικά. Η Νότια Γαλλία θεωρείται γενικά μέρος της [[Νότια Ευρώπη|Νότιας Ευρώπης]] λόγω της σύνδεσής της με τη Μεσόγειο Θάλασσα.

Ο όρος **' προέρχεται από το **' («μέση») και το **' («ημέρα») στα παλαιά γαλλικά, συγκρίσιμο με τον όρο **' για να υποδείξει τη [[Νότια Ιταλία]], το **', που είναι συνώνυμο με το νότο στα ρουμανικά ή το **, που είναι συνώνυμο με τη νότια κατεύθυνση στα ισπανικά. Η περίοδος του μεσημεριού ήταν συνώνυμη με το νότο επειδή στη Γαλλία, όπως και στο υπόλοιπο βόρειο ημισφαίριο βόρεια του Τροπικού του Καρκίνου, ο ήλιος βρίσκεται στο βορρά το μεσημέρι. Επίσης, το συνώνυμο έχει υπάρξει από τα μέσα γαλλικά.

## Γεωγραφία
Η περιοχή αντιστοιχεί σε μεγάλο βαθμό στην Οξιτανία στη Νότια Ευρώπη, την ιστορική και πολιτιστική περιοχή στην οποία τα οξιτανικά (γαλλικά: *langue d'oc*), όπου με διαφπρά από τις γλώσσες *d'oïl* της βόρειας Γαλλία, ήταν η κυρίαρχη γλώσσα. Παρά το γεγονός ότι αποτελούν μέρος της Οξιτανίας, οι περιοχές της Ωβέρνης και του Λιμουζέν δεν θεωρούνται συνήθως μέρος της νότιας Γαλλίας. Οι μεγαλύτερες πόλεις της νότιας Γαλλίας είναι η Μασσαλία, η Τουλούζη, το Μπορντώ, η Νίκαια και το Μονπελιέ. Τα Πυρηναία και οι Γαλλικές Άλπεις βρίσκονται επίσης στην περιοχή, στα νοτιοδυτικά και ανατολικά μέρη της αντίστοιχα. Μπορεί επίσης να συμπεριληφθεί η Κορσική, η οποία βρίσκεται νότια της Μητροπολιτικής Γαλλίας και λίγο βόρεια της ιταλικής Σαρδηνίας.

## Κουζίνα
Η νότια Γαλλία έχει μια κουζίνα που διαφέρει από εκείνη της βόρειας Γαλλίας και άλλων μεσογειακών χωρών. Η σημαντική διαφορά από την υπόλοιπη Γαλλία είναι η χρήση ελαιόλαδου, αντί βουτύρου. Η τοπική γεωργία προμηθεύει τα ελαιόλαδα για κατανάλωση καθώς και για μαγειρική, τις πάπιες και τις χήνες για την παρασκευή του φουά γκρα, τα λευκά φασόλια που χρησιμοποιούνται στο κασουλέ, τα πρόβατα των οποίων το γάλα παράγει τυρί Ροκφόρ, τις τομάτες και τα πεπόνια. Για να συνοδεύσει το πλούσιο φαγητό, η περιοχή προμηθεύει επίσης πολύ δυνατά κρασιά, τα οποία όλα ξεπλένονται με μπράντυ από το Αρμανιάκ.

## Παραπομπές




Κατηγορία:Περιοχές της Γαλλίας
Κατηγορία:Γεωγραφία της Γαλλίας
Κατηγορία:Οξιτανία
Κατηγορία:Γεωγραφία της Ευρώπης
Φελινολογία

[μικρογραφία|[Δίχρωμη γάτα.]]
Η **φελινολογία** είναι η μελέτη των γατών. Ο όρος προέρχεται από τη λατινική λέξη **' (γάτα) και την [[Ελληνική γλώσσα|ελληνική]] **'. Η φελινολογία ασχολείται με τη μελέτη της ανατομίας, της γενετικής, της φυσιολογίας και της αναπαραγωγής των κατοικίδιων και άγριων γατών.

## Παραπομπές


## Εξωτερικοί σύνδεσμοι
* «Τα θαύματα της Φελινολογίας» (Haaretz) 
* Κέντρο Έρευνας για τις Γάτες
* Εθνική Ομοσπονδία Φελινολογίας Αρχειοθετημένο 2014-11-06 στο Wayback Machine

Κατηγορία:Γάτες
Σμήνος του Ηρακλή

Το **Σμήνος του Ηρακλή** (καταγράφεται και ως **[[Κατάλογος Άμπελ|Abell]] 2151**) είναι ένα γαλαξιακό σμήνος το οποίο αποτελείται από διακόσιους περίπου γαλαξίες. Απέχει περίπου 500 εκατομμύρια έτη φωτός και βρίσκεται στον αστερισμό Ηρακλή. Πολυάριθμοι είναι οι σπειροειδείς καθώς και οι αλληλεπιδρώντες γαλαξίες, ενώ ο λαμπρότερος γαλαξίας  του είναι ο γιγαντιαίος ελλειπτικός NGC 6041. 

Το σμήνος ανήκει στο Υπερσμήνος του Ηρακλή που με τη σειρά του ανήκει στο κατά πολύ μεγαλύτερο Μέγα Τείχος CfA2, μία από τις δομές μεγάλης κλίμακας του Σύμπαντος.

## Παραπομπές


## Εξωτερικοί σύνδεσμοι
* 


Κατηγορία:Ηρακλής (αστερισμός)
NGC 6902

Ο **[[Νέος Γενικός Κατάλογος|NGC]] 6902** είναι σπειροειδής γαλαξίας ο οποίος βρίσκεται στον αστερισμό Τοξότη και απέχει 124 εκατομμύρια έτη φωτός. Τον ανακάλυψε  ο αστρονόμος Τζων Χέρσελ (John Herschel) και αργότερα ο Γιόχαν Ντράιερ (Johan Dreyer) τον περιέγραψε ως «αμυδρό, πολύ μικρό, στρογγυλό, λαμπρότερο στο κέντρο» Ανήκει επίσης στην μικρή ομάδα γαλαξιών LGG 434 group.

Διαθέτει άφθονα αποθέματα ουδέτερου υδρογόνου, τρεις με τέσσερις φορές μεγαλύτερα από τα συνήθη για ένα γαλαξία του τύπου του. Έντονος είναι επίσης ο ρυθμός γέννησης νέων αστέρων στον δακτύλιό του. Παρόλο που καταγράφεται ως μη ραβδωτός, στην πραγματικότητα υπάρχει μία μικρή «ράβδος» μέσα στον δακτύλιό του.

## Υπερκαινοφανής
Έχει παρατηρηθεί ένας υπερκαινοφανής τύπου Ic-BL στον γαλαξία αυτόν και ονομάστηκε **SN 2024uwq**.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Τοξότης (αστερισμός)
6902
64632
04948
-07-42-002
Θανάσης Σεϊτανίδης

Ο **Θανάσης Σεϊτανίδης** (Σέρρες, 1938 - 18 Φεβρουαρίου 2022) ήταν Έλληνας πολιτικός. Διετέλεσε Νομάρχης Σερρών (1993-94) και νομάρχης Καβάλας (1988-89).

## Πολιτική

Διετέλεσε νομάρχης Καβάλας (1988-89) και Νομάρχης Σερρών (1993-94). Κατά τις πρώτες Νομαρχιακές Εκλογές του 1994 ήρθε δεύτερος πίσω από τον Τάσο Καριπίδη με ποσοστό 35,36% και εκλέγοντας 10 νομαρχιακούς συμβούλους.

## Παραπομπές


Σεϊτανίδης Θανάσης
Σεϊτανίδης Θανάσης
NGC 3260

Ο **[[Νέος Γενικός Κατάλογος|NGC]] 3260** είναι ελλειπτικός γαλαξίας στον αστερισμό Αντλία. Ανήκει στο Σμήνος γαλαξιών της Αντλίας που απέχει 132,7 εκατομμύρια έτη φωτός. Τον ανακάλυψε ο αστρονόμος Τζων Χέρσελ (John Herschel) στις 2 Μαΐου 1834.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Αντλία (αστερισμός)
3260
30875
Κατηγορία:Σμήνος της Αντλίας
-06-23-033
Πάνα

μικρογραφία|Το εσωτερικό πάνας μιας χρήσης με επανασφραγιζόμενες ταινίες και ελαστικούς ποδοπέδες.
Η **πάνα** είναι είδος εσωρούχου που επιτρέπει στο άτομο που τη φορά να ουρεί ή να αφοδεύει χωρίς να χρησιμοποιεί την τουαλέτα, απορροφώντας ή κρατώντας τα απόβλητα για την πρόληψη του λερώματος των εξωτερικών ρούχων ή του εξωτερικού περιβάλλοντος. Όταν οι πάνες είναι υγρές ή βρώμικες, πρέπει να αλλαχτούν, γενικά από ένα δεύτερο πρόσωπο, όπως ένας γονιός ή ένας φροντιστής. Η μη τακτική αλλαγή πάνας μπορεί να οδηγήσει σε δερματικά προβλήματα γύρω από την περιοχή που καλύπτει την πάνα.

Οι πάνες είναι κατασκευασμένες από ύφασμα ή από συνθετικά υλικά μιας χρήσης. Οι υφασμάτινες πάνες αποτελούνται από στρώματα υφασμάτων όπως βαμβάκι, κάνναβη, μπαμπού, μικροΐνες ή ακόμη και πλαστικές ίνες, όπως πολυγαλακτικό οξύ ή πολυουρεθάνη, και μπορούν να πλυθούν και να επαναχρησιμοποιηθούν πολλές φορές. Οι πάνες μιας χρήσης περιέχουν απορροφητικές χημικές ουσίες και απορρίπτονται μετά τη χρήση.

Τις πάνες φοράνε κυρίως βρέφη, παιδιά που δεν έχουν ακόμη εκπαιδευτεί για χρήση τουαλέτας και παιδιά που έχουν νυχτερινή ενούρηση. Χρησιμοποιούνται επίσης από ενήλικες υπό ορισμένες συνθήκες ή για διάφορες καταστάσεις, όπως η ακράτεια ούρων. Οι ενήλικες χρήστες μπορούν να περιλαμβάνουν άτομα προχωρημένης ηλικίας, ασθενείς που είναι καθηλωμένοι σε κρεβάτι σε νοσοκομείο, άτομα με ορισμένου τύπου σωματικής ή ψυχική αναπηρία και άτομα που εργάζονται σε ακραία συνθήκες, όπως οι αστροναύτες. Δεν είναι ασυνήθιστο άτομα να φοράνε πάνες κάτω από στολή κατάδυσης.
δεξιά|μικρογραφία|Μωρό με υφασμάτινη πάνα.

## Παραπομπές


## Εξωτερικοί σύνδεσμοι

* Η μητέρα που εφηύρε τις πάνες μίας χρήσης. στο mixanitouxronou.gr


Κατηγορία:Βρεφική φροντίδα
Κατηγορία:Βρεφική ηλικία
Κατηγορία:Προϊόντα μιας χρήσης
Κατηγορία:Εσώρουχα
Κατηγορία:Υγιεινή
Κατηγορία:Περιβαλλοντικές διαμάχες
Παιδί Τραύμα

Το **Παιδί Τραύμα** (πραγματικό όνομα Τάσος Καρτέρης), είναι Έλληνας τραγουδιστής, συνθέτης και στιχουργός. H μουσική του εντάσσεται στην εναλλακτική underground σκηνή. Οι στίχοι του χαρακτηρίζονται από πολλούς κριτικούς ως ποιητικοί, εμπλουτισμένοι με υπαρξιακή ανησυχία. Τα πρώτα χρόνια της καριέρας του δεν αποκάλυπτε την πραγματική του ταυτότητα.

## Βιογραφικό

Ο Τάσος Καρτέρης μεγάλωσε στην Πάτρα και σπούδασε Ψυχολογία στο Εθνικό και Καποδιστριακό Πανεπιστήμιο Αθηνών. Έχει συνεργαστεί και υπάρξει επί σκηνής με μεγάλους Έλληνες καλλιτέχνες όπως Γιάννης Αγγελάκας, Παύλος Παυλίδης και Φοίβος Δεληβοριάς ο οποίος τον έχει χαρακτηρίσει ως «έναν από τους πιο ολοκληρωμένους δημιουργούς».

## Έργο

### Δισκογραφία

* *Μυστικές Χορευτικές Κινήσεις* (Veego Records, 2018)
* *Θα Καταστρέψω τον κόσμο* (Inner Ear, 2020)
* *Μέινστριμ* (United We Fly, 2023)
* *Δεύτερη Ζωή* (Fine! Records, 2025)

### Μουσική για Θέατρο

* *Άτλας της δεκαετίας του 2000* (2024)

## Παραπομπές


Κατηγορία:Έλληνες τραγουδοποιοί
NGC 7812

Ο **[[Νέος Γενικός Κατάλογος|NGC]] 7812** είναι ενδιάμεσος σπειροειδής γαλαξίας στον αστερισμό Γλύπτη. Τον ανακάλυψε ο αστρονόμος Τζων Χέρσελ (John Herschel) στις 25 Σεπτεμβρίου 1865, έχει διάμετρο εκατό χιλιάδων ετών φωτός και απέχει 315 εκατομμύρια έτη φωτός από τη Γη.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Σπειροειδείς γαλαξίες
Κατηγορία:Γλύπτης (αστερισμός)
7812
00195
NGC 7057

Ο **[[Νέος Γενικός Κατάλογος|NGC]] 7057** είναι ελλειπτικός γαλαξίας ο οποίος απέχει περίπου 230 εκατομμύρια έτη φωτός και βρίσκεται στον αστερισμό Μικροσκόπιον. Τον ανακάλυψε ο αστρονόμος Τζων Χέρσελ (John Herschel) στις 2 Σεπτεμβρίου 1836 και ανήκει στην ομάδα γαλαξιών NGC 7060. Άλλοι γαλαξίες που ανήκουν στην ομάδα αυτή είναι οι NGC 7060, NGC 7072 και NGC 7072A.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
7057
66708
Κατηγορία:Μικροσκόπιον (αστερισμός)
NGC 2444

Ο **[[Νέος Γενικός Κατάλογος|NGC]] 2444** είναι ιδιόμορφος φακοειδής γαλαξίας στον αστερισμό Λύγκα. Απέχει περίπου 135 εκατομμύρια έτη φωτός από τη Γη και η διάμετρός του εκτιμάται πως είναι πενήντα χιλιάδες έτη φωτός. Τον ανακάλυψε ο αστρονόμος Εντουάρ Στεφάν (Édouard Stephan) στις 18 Ιανουαρίου 1877.

Ο γαλαξίας αυτός αλληλεπιδρά βαρυτικά με τον NGC 2445, με συνέπεια να έχει παραμορφωθεί η μορφή του τελευταίου καθώς και να αυξηθεί ο ρυθμός σχηματισμού νέων αστέρων σε αυτόν. Στο παρελθόν οι δύο προαναφερθέντες γαλαξίες συγκρούστηκαν και αποτέλεσμα της σύγκρουσης αυτής ήταν να δημιουργηθεί μία «γέφυρα» νεαρών αστέρων ανάμεσά τους. Παρόλα αυτά η ηλικία των περισσότερων αστέρων του NGC 2444 είναι μεγάλη ενώ δεν παρατηρείται αξιόλογη αστρογέννηση διότι ο γαλαξίας είχε ήδη απολέσει τα αποθέματα υδρογόνου του στο απώτατο παρελθόν, πολύ πριν από την σύγκρουσή του με τον NGC 2445.

Οι NGC 2444 και NGC 2445 σχηματίζουν ζεύγος, που καταγράφεται στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* ως Arp 143. Και οι δύο ανήκουν στην ομάδα γαλαξιών LGG 148, στην οποία περιλαμβάνονται επίσης οι NGC 2476, NGC 2493, NGC 2524, NGC 2415, UGC 3937 και UGC 3944.

## Υπερκαινοφανής
Έχει παρατηρηθεί ένας υπερκαινοφανής στο ζεύγος γαλαξιών NGC 2444/5, ο οποίος ονομάστηκε **SN 2016bam**. Ο υπερκαινοφανής αυτός εξερράγη ανάμεσα στους δύο γαλαξίες και ήταν τύπου II.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ιδιόμορφοι γαλαξίες
Κατηγορία:Φακοειδείς γαλαξίες
Κατηγορία:Λυγξ (αστερισμός)
2444
143
04016
21774
+07-16-016
Ρεβάν

Το **Ρεβάν** (, ) είναι γαλλική κοινότητα στο νομό του Γκαρ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Γκαρ
Άνταμ Μοσερί

Ο **Άνταμ Μοσερί** (αραβικά: آدم موسري, Εβραϊκά: אדם מוסרי, γεννημένος στις 23 Ιανουαρίου 1983) είναι Αμερικανός επιχειρηματίας και επικεφαλής του Instagram. Παλαιότερα ήταν στέλεχος της Facebook από το 2008 , η οποία κατέχει το Instagram. Στη 1 Οκτωβρίου 2018 ανέλαβε επικεφαλής του Instagram.

Γεννήθηκε στη Νέα Υόρκη από αιγυπτιοεβραίο πατέρα και Ιρλανδή καθολική μητέρα.

## Παραπομπές


Κατηγορία:Αμερικανοί επιχειρηματίες
Κατηγορία:Εβραίοι
Ενιαία Αρχή Δημοσίων Συμβάσεων

Η **Ενιαία Αρχή Δημοσίων Συμβάσεων** είναι ανεξάρτητη διοικητική αρχή στην Ελλάδα που ιδρύθηκε με τον νόμο 4013/2011 από την κυβέρνηση Παπανδρέου ως **Ενιαία Ανεξάρτητη Αρχή Δημοσίων Συμβάσεων**. Απολαμβάνει διοικητικής και οικονομικής αυτοτέλειας. Σκοπός της είναι ο έλεγχος της εφαρμογής του εθνικού και κοινοτικού δικαίου στις συμβάσεις του ευρύτερου δημοσίου τομέα καθώς και η πλήρης διαφάνεια στην εκτέλεσή τους. Διοικείται από επταμελή επιτροπή και το εκτελεστικό συμβούλιο, εκλεγμένα τα μέλη από τη Βουλή των Ελλήνων στην οποία και λογοδοτεί. Τηρεί Εθνική Βάση Δεδομένων Δημοσίων Συμβάσεων. Με τον 4912/2022 η Αρχή Εξέτασης Προδικαστικών Προσφυγών και η Ενιαία Ανεξάρτητη Αρχή Δημοσίων Συμβάσεων συγχωνεύτηκαν και λαμβάνουν ετήσια χρηματοδότηση το 0,06% του ΑΕΠ.

## Παραπομπές


Κατηγορία:Ελληνικές ανεξάρτητες αρχές
Κριθία

Η **Κριθία** ή **Αλτσίτεπε** (τουρκικά: *Alçıtepe*) είναι χωριό στην επαρχία Τσανάκκαλε της Τουρκίας σε ένα  υψηλό οροπέδιο, περίπου 4 μίλια από το Ακρωτήρι της Ελένης, το νοτιότερο άκρο της χερσονήσου της Καλλίπολης. Είναι μέρος της περιφέρειας Ετζέαμπατ της επαρχίας Τσανάκκαλε. Σύμφωνα με την απογραφή του 2021, η Κριθία έχει 433 κατοίκους.

Στο *Βιβλίο Ναυτιλίας* του οθομανού Ναύαρχου Πίρι Ρέις (1521),  το χωριό αναφέρεται ως Κίρτε.

Στην αρχή του 20ού αιώνα, περίπου 450 ελληνικές οικογένειες ζούσαν στο χωριό. Τον Οκτώβριο του 1914, μια στρατιωτική αποστολή έφτασε στο χωριό.  Τούρκοι στρατιώτες περικύκλωσαν το χωριό και ανάγκασαν να εκκενωθεί κάθε σπίτι. Στη συνέχεια, Χωρίς τίποτα από όσα είχαν, οι κάτοικοι βρήκαν καταφύγιο στον Μάδυτο.

Κατά τη διάρκεια της εκστρατείας της Καλλίπολης, το χωριό ήταν στόχος της πρώτης ημέρας της απόβασης στο Ακρωτήρι της Ελένης στις 25 Απριλίου 1915, το οποίο απέτυχε  Στους επόμενους μήνες, οι Οθωμανοί απέτρεψαν με επιτυχία αρκετές επιθέσεις από τα Συμμαχικά στρατεύματα. Στο χωριό πήρε μέρος η Μάχη της Κριθίας κατά τη διάρκεια της ίδιας εκστρατείας.

Ως αποτέλεσμα, ο οικισμός υπέστη εκτεταμένες ζημιές λόγω βομβαρδισμών και οι δύο ελληνικές εκκλησίες είχαν καταστραφεί. Μετά την αποχώρηση του ελληνικού πληθυσμού στην Ελληνοτουρκική ανταλλαγή πληθυσμών, στο χωριό εγκαταστάθηκαν Τούρκοι από την Ρουμανία το 1938.

## Παραπομπές


Κατηγορία:Κατοικημένες περιοχές στην επαρχία Τσανάκκαλε
Λεωνίδας Κουτσόπουλος

Ο **Λεωνίδας Κουτσόπουλος** (9 Νοεμβρίου 1982, Αθήνα) είναι Έλληνας σεφ, επιχειρηματίας και τηλεπαρουσιαστής. Έγινε γνωστός στο τηλεοπτικό κοινό από τη συμμετοχή του ως κριτής στο ριάλιτι μαγειρικής του STAR, «MasterChef Greece». Από το 2023 είναι και παρουσιαστής του ριάλιτι «Η Φάρμα», στο ίδιο κανάλι.

## Βιογραφικό
Γεννήθηκε στις 9 Νοεμβρίου του 1982 στην Αθήνα.

Ξεκίνησε να ασχολείται επαγγελματικά με τη μαγειρική, δουλεύοντας στα εστιατόρια «Ορίζοντες Λυκαβηττού» του Γιάννη Γκελντή και «Semiramis» του Γιάννη Λουκάκου.

Έπειτα εγκαταστάθηκε στο Λονδίνο όπου δούλεψε στο εστιατόριο του Γκόρντον Ράμσεϊ, «Maze». Επιστρέφοντας στην Ελλάδα, συνεργάστηκε με τον σεφ Jerome Serres, με τον οποίο πήρε το πρώτο του αστέρι michelin. Δούλεψε επίσης στο εστιατόριο «Mugaritz» στο Σαν Σεμπαστιάν, την εποχή που θεωρούνταν το τρίτο καλύτερο εστιατόριο του κόσμου.

Tο 2018 εντάχθηκε στη κριτική επιτροπή (αντικαθιστώντας τον Δημήτρη Σκαρμούτσο δίπλα στους Πάνο Ιωαννίδη και Σωτήρη Κοντιζά) του ριάλιτι μαγειρικής του STAR, «MasterChef Greece». Νωρίτερα, είχε τον ρόλο του Food and Beverage Manager στο ριάλιτι.

Από τη σχέση που είχε με την ηθοποιό Χρύσα Μιχαλοπούλου απέκτησε έναν γιο, τον Κίμωνα-Ιωάννη (γενν. 16 Σεπτεμβρίου 2022).

Έχει δηλώσει υποστηρικτής του Πανιωνίου τον οποίο παρακολουθεί από μικρή ηλικία.

## Παραπομπές


Κατηγορία:Έλληνες μάγειρες
Κατηγορία:Έλληνες τηλεπαρουσιαστές
Κατηγορία:Έλληνες επιχειρηματίες
Στάδιο του Κιέλτσε

Το **Στάδιο του Κιέλτσε** (πολωνικά: *Stadion Kielce*), γνωστό ως **EXBUD Arena** για λόγους χορηγίας, είναι στάδιο πολλαπλών χρήσεων στο Κιέλτσε της Πολωνίας. Χρησιμοποιείται κυρίως για αγώνες ποδοσφαίρου και είναι η έδρα της Κορόνα Κιέλτσε. Το στάδιο έχει χωρητικότητα 15.500 θεατών και χτίστηκε το 2006. Εκείνη την εποχή, ήταν ένα από τα πιο σύγχρονα στάδια ποδοσφαίρου στην Πολωνία.

Στις 1 Απριλίου 2006, 18 μήνες μετά την έναρξη της κατασκευής του σταδίου, πραγματοποιήθηκε ο εναρκτήριος αγώνας του σταδίου, μεταξύ της Κορόνα Κιέλτσε και της Ζαγκουένμπιε Λούμπιν για την Εκστρακλάσα, που έληξε ισοπαλία με 1-1.
κέντρο|μικρογραφία|825x825εσ|Εσωτερικό του σταδίου.

## Δείτε επίσης
* Κατάλογος σταδίων ποδοσφαίρου στην Πολωνία

## Παραπομπές


Κιελτσε Σταδιο
Κιελτσε Σταδιο
Κατηγορία:Κτίρια και κατασκευές στο Κιέλτσε
Κατηγορία:Κορόνα Κιέλτσε